Að bjóða alla iðkendur velkomna óháð getustigi , aldri , kyni eða líkamsformi og búa þeim góða aðstöðu til að ná sem bestum árangri . Að skapa vettvang fyrir iðkendur með ólík markmið með þeim hætti að deildin henti hverjum þeim sem vill stunda íþróttina , hvort sem það er eingöngu til gamans eða til afreka með landsliðum í íþróttinni . Að við deildina starfi þjálfarar með menntun , reynslu , metnað og hæfni til að sinna þjálfun iðkenda á öllum getustigum og geri það af metnaði , aga og virðingu . Að veita þjálfurum deildarinnar stuðning og stuðla að jákvæðu og góðu starfsumhverfi þeirra svo þeim líði sem best . Að stuðla að faglegu starfi sem byggist á jákvæðni , gagnkvæmri kurteisi , og virðingu gagnvart iðkendum , aðstandendum , þjálfurum , stjórnarmönnum og hverjum þeim er kunna að koma að starfi deildarinnar . Eitt megin markmið deildarinna er að byggja upp deild sem stendur fyrir gæðum , metnaði , virðingu og ábyrgð í hvívetna . Taekwondodeild Fram hefur siðareglur félagsins að leiðarljósi , auk þess sem deildin fylgir eigin reglum sem sniðnar eru að starfsemi deildarinnar . Reglur þessar gilda fyrir alla þá er koma að starfsemi deildarinnar og á hverjum þeim vettvangi sem komið er fram fyrir hönd félagsins . ÆfingagjöldIðkendur sem vilja taka nokkra prufutíma á æfingum hjá okkur fá til þess 2 vikur áður en skrá þarf nemanda og greiða æfingagjöld . Æfingagjöld skulu greidd í siðasta lagi mánuði eftir að æfingar annarinnar hefjast . Um annað þarf að semja séstaklega við stjórn félagsins . Greiðsla æfingagjalda er forsenda þess að iðkandi geti tekið beltapróf , fengið styrki frá deildinni og keppt á mótum fyrir hönd félagsins . Þátttaka á keppnismótumTil að taka þátt í mótum á vegum félagsins þurfa iðkendur að vera til fyrirmyndar á æfingum deildarinnar , vera með góða mætingu vikurnar fyrir mót og vera skuldlausir við félagið . Greiða þarf fyrir þátttöku á mótum fyrirfram eftir fyrirmælum hverju sinni . Iðkendur , aðstandendur og þjálfarar verða ávallt að hafa í huga að á öllum mótum eru þeir að koma fram fyrir hönd FRAM og gilda því allar reglur félagsins einnig þar . BeltaprófBeltapróf deildarinnar eru haldin í lok hverrar annar . Þjálfarar bjóða iðkanda að fara í beltapróf þegar þjálfurum þykir iðkandi vera tilbúinn til þess að taka prófið . Til þess að eiga möguleika á boði í beltapróf þarf iðkandi að fylgja reglum félagsins um hegðun og snyrtimennsku og hafa a.m.k 70% mætingu á önninni . Til að þeyta beltapróf þurfa iðkendur að vera skuldlausir við félagið . MætingMæting er lykilþáttur í iðkun íþrótta , bæði til að ná árangri og einnig til að mynda tengsl við æfingafélaga , þjálfara og allt taekwondo samfélagið . Til að eiga möguleika á að keppa fyrir hönd félagsins þarf iðkandi að hafa góða mætingu a.m.k vikurnar fyrir mót og 70% mætingu til að öðlast möguleika á beltaprófi á önninni . Deildin býður þó upp á æfingar fyrir alla á þeirra eigin forsendum og ef iðkendur hyggjast ekki keppa fyrir hönd félagsins eða taka beltapróf , lúta þeir ekki sérstakri mætingaskyldu . Ef iðkendur veikjast eða geta af einhverjum ástæðum ekki komið á æfingar skal það tilkynnt til þjálfara eins fljótt og unnt er . Iðkenda síðan á Facebook er kjörinn vettvangur til slíkra skilaboða ( Foreldrar Taekwondodeild Fram ) en einnig má hafa samband beint við þjálfara sé erindið persónulegt . Einelti og ofbeldiAðilar að taekwondodeild Fram taka ekki þátt í einelti , ofbeldi eða meiðyrðum af neinu tagi . Þetta á við um iðkendur , aðstandendur , þjálfara , stjórnarmenn og aðra er kunna að koma að störfum á vegum deildarinnar . Öll slík mál ber að tilkynna til stjórnar deildarinnar og til aðalstjórnar félagsins sé deildin ekki fær um afgreiðslu þeirra . Ef einhver verður uppvís um slíka hegðun áskilur deildin sér rétt að meina viðkomandi og fjölskyldu hans aðkomu að öllu starfi er viðkemur deildinni . Annars fylgir deildin þeim reglum sem Knattspyrnufélagið FRAM setur hverju sinni . StyrkirIðkendur sem ávallt sýna gott fordæmi , eru skuldlausir við félagið , hafa a.m.k 80% mætingu og eru virkir þátttakendur á mótum hérlendis geta sótt um styrki til deildarinnar fyrir þátttöku á mótum erlendis , námskeiðum , æfingabúðum eða öðrum viðburðum . Stjórn deildarinnar mun taka hverja umsókn um styrk til íhugunar . Reglur í Dojang Hneigja sig er þeir koma inn í salinn Setjast á áhorfenda pallana þar til þeirra æfing byrjar og gæta þess að trufla ekki æfingar sem eru í gangi . Rétta upp hönd hafi þeir spurningu Sýna þjálfurum og öðrum iðkendum kurteisi og virðingu Fá leyfi til að fara fram Hreinn galli og belti rétt bundið Klipptar neglur bæði á höndum og fótum Sítt hár í teygju Engir skartgripir eru leyfðir á æfingu Bannað er að vera með tyggjó Hneygja sig er þeir yfirgefa salinn Hlaup og ærslagangur er óheimil í salnum nema undir sérstökum tilefnum með leyfi frá kennara . Einungis iðkendur og þjálfarar eiga að vera í salnum á æfingatíma . Foreldrum leyfist að horfa á séu börn þeirra á æfingu . Fyrir aðra , t.d vini , þarf að fá leyfi frá þjálfara . Taekwondo eiðurinn Ég lofa að halda hinn sanna anda taekwondo . Að nota aldrei þá tækni sem mér hefur verið kennd gegn neinum nema til sjálfsvarnar , til varnar fjölskyldunni , til lífsbjörgunar eða þegar mér ber að sinna lögum og reglum þjóðfélagsins .